لندن (مانیٹرنگ ڈیسک) انگلینڈ نا برخلاف ٹیسٹ سیریز نا ٹریننگ آتیکن قومی ٹیم اینو ہم اِرا سیشن تیٹی پریکٹس کیک۔ اسہ کنڈ آ محمد عامر نا ارٹمیکو کورونا رپورٹ نا بننگ نا انتظار ءِ، کلیئرنس تون اوار مانچسٹر آ راہی مننگ نا تیاری تے بنا کیک۔ ڈربی شائر اٹ قومی کرکٹ ٹیم اینو ہم 2 سیشن اٹ ٹریننگ کیک، پریکٹس اٹی گوازی گرک بیٹنگ، باؤلنگ، فیلڈنگ و فزیکل فٹنس کن اِن ایکشن مریرہ۔ ایلو کنڈ آ لاہور اٹ آزموندہ کار آ باؤلر محمد عامر نا ارٹمیکو کورونا نیگیٹو رپورٹ نا بننگ نا انتظاری ءِ۔ تدوک آ دے قومی ٹیم نا ٹریننگ بنا مسوسُس، اِرا سیشن تیٹی شیڈول پریکٹس اٹی گوازی گرک فزیکل فٹنس آ بھاز سجفیر و گوازی نا گُر آتے ہیل کریر۔ مصباح الحق تون اوار کوچنگ اسٹاف نا نگرانی ٹی پریکٹس میچ انا خامی تے مُر کننگا۔
